METODICKÝ LIST

Vyhlásená denná téma: Chlieb, pečivo, obilniny, ryža, cestoviny, zemiaky - prečo tvoria základňu potravinovej pyramídy.
Cieľ, zameranie aktivity: 
Sledovať zrod chleba a pečiva od zasiatia na poli až po spracovanie múky v pekárni.
Na reálnych pekárenských výrobkoch rozlíšiť zdravé výrobky a výrobky z bielej múky.
Poznávať rôzne druhy múky, ochutnať chlieb a pečivo vyrobené z rôznej múky.
Rozvíjať jemnú motoriku rúk, priestorovú koordináciu. 
Pracovať s rôznym materiálom v rámci vyučovacieho predmetu VYV.
Vyučovací predmet: 
Vecné učenie: 
1. ročník B variant. Téma: Nákupy. Potraviny
 2. ročník B variant. Téma: Zdravá výživa a jej význam. Čo jeme.
 4. ročník B variant. Téma: Na poli / Poľné plodiny, ich zber a spracovanie /
Rozvíjanie komunikačných schopností:
2. ročník B variant.  Téma: Prerozprávanie krátkeho príbehu
5. ročník B variant.  Téma: Ako sa robí chlieb. / Dejové postupnosti /
Výtvarná výchova
Všetky ročníky Téma: Práca s netradičným materiálom.
Pomôcky: 
Krátky dokumentárny film s názvom: „Od klasu k chlebu“, výstavka pozostávajúca z rôznych
 výrobkov: múky, strúhanka, pečivo, chlieb, klasy. 
K výtvarnej výchove potrebujeme gumené obrusy, múka.

Príprava: 
Vyhľadať na internete dokumentárny film a obrazový materiál k téme vyučovacej hodiny, 
sponzorsky získať na výstavku múku, chlieb, pečivo..., inštalovať výstavku, ktorú si pozrú 
žiaci celej školy.
Postup / Realizácia:
Pred vyučovacou hodinou si nainštalujeme výstavku, ktorá bude pozostávať z obilninových 
klasov, rôzne druhy múky: pšeničná, ražná, špaldová, kukuričná...,rôzne druhy chleba a 
pečiva, strúhanka. V úvode oboznámime žiakov s cieľom hodiny. Vedieme heuristický
 rozhovor, v ktorom žiaci objavujú  pekárenské výrobky, vyrobené z rôznych druhov
múky. Ochutnávajú ich a hodnotia. Rozprávame sa o dôležitosti chleba a pečiva 
v potravinovej pyramíde, význame pre naše zdravie. Potom si žiaci na interaktívnej tabuli 
pozrú dokumentárny film o spracovaní obilia a výrobe chleba. V závere hodiny sa žiaci snažia 
prerozprávať čo si zapamätali, dejovú postupnosť pri výrobe chleba, vymenujú niektoré druhy 
múky. 
V rámci medzipredmetových vzťahov po absolvovaní takejto vyučovacej hodiny na vecnom
 učení,  na hodine výtvarnej výchovy môžu žiaci pracovať s netradičným materiálom: múkou / 
najlepšie ak je po dátume spotreby/. Žiaci nižších ročníkov kreslia prstom do múky obrazy, 
ktoré sa týkali témy napr: klas, chlebík, rožok, koláč a všetko čo môže byť z múky. Žiaci 
vyšších ročníkov pracujú tak, že múkou vysypávajú rôzne výjavy, ktoré sa týkajú danej témy.
Zhrnutie: 
Naučil som sa aká múka a aké pečivo je pre naše zdravie najprospešnejšie.
V obchode pri nákupe chleba a pečiva sa budem vedieť správne orientovať vybrať si správne.
Videl som ako prebieha celý cyklus výroby chleba a pečiva od zasiatia na poli až po jeho nákup v obchode. 
Na kreslenie a maľovanie môžeme použiť nielen farbičky a farby, ale aj iný materiál. 
Prílohy:
 fotodokumentácia  

